
ESETTANULMÁNY  PILISVÖRÖSVÁRI SPORTPÁLYÁRÓL
A sport elsősorban szellemi fogalom. Egy sportcsapat a társadalomnak kicsinyített képe, a mérkőzés az életért való nemes küzdelem szimbóluma. (...) A sport a játék alatt tanítja meg az embert rövid idő alatt a legfontosabb polgári erényekre: az összetartásra, az önfeláldozásra, az egyéni érdek teljes alárendelésére, a kitartásra, a tettrekészségre, a gyors elhatározásra, az önálló megítélésre, az abszolút tisztességre, és mindenekelőtt a "fair play", a nemes küzdelem szabályaira.

I. Bevezetés:
A tanulmányt a pilisvörösvári utánpótlás játékosai és a tömegsportolók érdekében készítettük, keresve a megoldási lehetőségeket.
A létesítmény az elmúlt években a megfelelő karbantartási munkák és az állandó felügyelet hiányában olyan állapotba került, hogy csak jelentős ráfordítással lehet újra biztonságos és kulturált körülményeket biztosítani a pályahasználati díjat fizető egyesületeknek és tömegsportolóknak.

II. Kiinduló adatok:
A sportpálya komplexum 2085. Pilisvörösvár Szent Erzsébet utca 37. szám alatt található.

A komplett terület a következő egységekre bontható:
1. 1 db füves labdarúgó pálya

2. 1 db műfüves labdarúgó pálya (20x40)

3. 1 db aszfaltos kézilabda pálya (20x40)

4. 1 db gyermekjátszótér

5. 1 db kisméretű műfüves pálya

6. 1 db öltöző és szertár épület

7. 1 db melléképület illemhelyekkel és tárolóval

8. 1 db Büfé és klub épület
9. 1 db 25 gépjármű befogadására szolgáló betonozott parkoló terület  

10. Lelátók, padok
11. Egyéb zöld területek, utak
III. A jelenlegi állapotok egységekre bontva:

Komplett létesítmény 
(fényképek: fényképek/komplett létesítmény mappa és fényképek/villamos ellátás mappa)
A terület határán húzódó kerítés és a terület bejárati kapui komplett felújításra szorulnak.
Jelenleg bárki, bármikor bejöhet a pályára. Illetéktelenek használják a füves pályát és a nagyobb műfüves pályát. Ezzel duplán okoznak kárt. Nem fizetik meg a pálya bérleti díját és sokszor kárt okoznak a nem megfelelő sportfelszereléssel (pl. éles stoplis a műfüvön). Sokszor cigarettáznak és italoznak. Arra is volt már precedens, hogy a szertárostól elvették az edzésre használt labdát. Kóbor kutyák, nem ritkán falkában rohangálnak a pályán megzavarva az edzést és a fűre piszkítva higiéniai problémát okoznak. Gyerekek kerékpároznak keresztül a füves pályán. Motorral közlekednek a salakos pályán, egyes autósok parkolónak tekintik a pályát körülvevő zöld területet és sorolhatnánk még a felelőtlen rongálásokat, a sporthoz nem méltó viselkedéseket. Ezeket a problémákat nem lehet orvosolni azzal, hogy naponta néhányszor településőrök járőröznek a létesítmény területén.
1. Füves labdarúgó pálya 
(fényképek: fényképek/füves labdarugó pálya mappa)
Minden egyes négyzetméter füves pálya, amit megszüntetünk, egy-egy évet vesz el gyermekeink, unokáink életéből”- mondta Grosics Gyula, az Aranycsapat még köztünk lévő legendája.
A pálya állapotának javítása és utána az állapot megőrzésének érdekében szükséges tennivalók:
Az évszaknak megfelelő gyepkarbantartási munkák rendszeres elvégzése (a mellékelt dokumentumok felhasználása alapján).
Költéstakarékos locsolórendszer kiépítése a fű kiégésének és túláztatásának elkerülése érdekében.
Az edzésre használt labdarúgó kapuk javítása, (életveszélyes állapotban vannak), cseréje a hozzá tartozó hálók javítása cseréje szükséges.
2.  Műfüves labdarúgó pálya (20x40) 
(fényképek: fényképek/műfüves 20x40 labdarugó pálya mappa)
A sportcentrum „külsősök” által is használt pálya állapotát tekintve nem felel meg az előírt szabályoknak még kompromisszumokkal sem. 

Pálya körüli palánk és kerítés cseréje szükséges. Ez jelenleg életveszélyes állapotban van, ami bármikor komoly sérüléseket okozhat.
Éves karbantartási munkák elvégzése a műfű tisztítása és gumi granulátum pótlása időszerű. Több helyen sérült vagy megsüllyedt a betonalap javítása szükséges.
A pályán használt kiskapuk javítása vagy cseréje szükséges mivel ezen szerkezetek szétesnek, töröttek így a pályát használók balesetveszélynek vannak kitéve. 
Labdafogó hálók és a kapuk hálóinak javítása szükséges.
3. Aszfaltos kézilabda pálya (20x40)
(fényképek:  fényképek/műfüves játszótéri és aszfaltos kézilabda pálya mappa)
A felület kialakítása miatt versenysportolásra alkalmatlan, a tömegsport tevékenységek folytatására hasznosítható.

A kiegészítő egységeinek karbantartása időszerű. Labdafogó hálók és a kapuk hálóinak javítása szükséges.
4.  Gyermekjátszótér
Általános karbantartást és takarítást igényel.
A játszótéri tárgyak balesetmentesítési átvizsgálást igényelnek. 
5. Kisméretű műfüves pálya
(fényképek:  fényképek/műfüves játszótéri és aszfaltos kézilabda pálya mappa)
A műfű több helyen felszakadva javításra szorul, egyben a terület tisztítása és a gumi granulátum pótlása időszerű. Az alsó fém kerítéspalánk rögzítő csavarjainak után húzása és a hiányok cseréje szükséges mert a pálya ilyen állapotban balesetveszélyes.

6. Öltöző és szertár épület
(fényképek: fényképek/öltöző és szertár épület mappa)
Az épület állagát tekintve közel sem mondható UNIÓS színvonalúnak, sőt több ponton is életveszélyesnek, használhatatlannak minősül.

A villanyhálózat komplett ellenőrzésre és az ellenőrzés alapján azonnali javítása.

A vizesblokkok és öltözők egységeinek cseréje, javítása elengedhetetlen.
Beltéri ajtók javítása, cseréje. Betört ablakok cseréje, külső rácsvédelem elkészítése.  A beázások illetve szigetelési problémák megoldása szükséges.
Az épület éves belső komplett higiéniai festése szükséges. 
7. Melléképület illemhelyekkel és tárolóval
(fényképek: fényképek/büfé és melléképület mappa)
Az illemhelyek kialakítása az MLSZ pályaszabályai szerint megfelelnek a követelményeknek az üzemeltetésről az Pilisvörösvár Önkormányzattal szerződésben álló Büfé és klubhelység üzemeltetője gondoskodik. Az előforduló rongálások miatt, az illemhelyek a Büfé nyitvatartási idejében zavartalanul használhatók, egyben az ezen, kívüli időszakban a pálya „gondnokától” kérhető el a kulcs. A tároló helység szintén az Önkormányzat által kiadott és bérelt terület (galambász egyesület).
8. Büfé és klub épület
(fényképek: fényképek/büfé és melléképület mappa)
Megfelel a követelményeknek az üzemeltetésről az Pilisvörösvár Önkormányzattal szerződésben álló Büfé és klubhelység üzemeltetője gondoskodik. Az üzemeltetéshez tartozó engedélyekkel rendelkezik.

9. Kb.: 25 gépjármű befogadására szolgáló betonozott parkoló terület
(fényképek: fényképek/utak,parkolók és egyebek mappa)
A terület beton borítású egyes részein a felület repedezik, a repedések javítása ajánlott. A gépjárművek parkolási helyeinek kijelölése és ezen meghatározott helyek felfestése ajánlott figyelembe véve a megkülönböztetett gépjárművek útvonalainak biztosítását.

10. Lelátók, padok
(fényképek: fényképek/utak,parkolók és egyebek mappa)
A lelátó padjai balesetveszélyesek (összetörve, szétrohadva) kijavításuk szükséges a balesetek és sérülések elkerülése érdekében.
Kispadok kijavítása (a tetőszerkezet egy részét elfújta a szél).

11. Egyéb zöld területek, utak
(fényképek: fényképek/utak,parkolók és egyebek mappa)
A zöld területek folyamatos ápolása és az elhalt növények pótlása nélkülözhetetlen a szurkoló és család barát terület kialakításában. 

A bejárati út helyrehozatala nélkülözhetetlen a balesetmentes megközelíthetőség érdekéből. 
IV. A Tulajdonos (Pilisvörösvár Önkormányzat) ráfordításai:
A jó gazda szemlélete alapján egy ilyen létesítmény nem lehet úgy üzemeltetni, hogy jövedelmező legyen. Ellenben figyelembe kell venni a felnevelkedő ifjúság egészségi állapotát és a jövőben végzett tevékenységüket.

Önkormányzat kiadásai:
1. Utánpótlás-támogatása

2. Közüzemi díjak
3. Sportkomplexum karbantartása
Önkormányzat bevételei:
1. Műfüves pálya bérleti díj
2. Büfé és klub bérleti díj
3. Pályahasználati díj
4. Tároló (galambász) bérleti díj
Ezen információk alapján a fentiekben felsorolt tételeket számszerűsítjük, akkor megkaphatjuk a támogatás tényleges összegét.

A gazdasági helyzet nehezen teszi lehetővé, hogy az önkormányzat saját erőből tudja orvosolni az összes problémát.

Ezt csak széleskörű közös összefogással lehet megoldani.

V. Megoldási elképzelés:
A jelenlegi látvány-csapatsport támogatásról szóló törvény lehetőséget ad arra, hogy a problémák nagy részét pályázati pénzből meg tudná oldani a Pilisvörösvár Labdarúgó Utánpótlásért Alapítvány a PUFC és a Pilisvörösvári Önkormányzat együttműködése. Sportcélú ingatlan felújításához igényelt támogatás első feltétele egy minimum 15 évre szóló haszonbérleti szerződés. Így az ingatlan fejlesztés, beruházás teljes költségének 70%-a utófinanszírozással megpályázható. 
Mi van a fennmaradó 30% költséggel?

A PUFC az alábbi elképzelés szerint képes finanszírozni a 30% költségeket a számára rendelkezésre álló pénzügyi lehetőségek határain belül: 

Az Önkormányzat a haszonbérleti szerződésszerződést köt a PUFC-bal minimum 15 évre.
Az Önkormányzat biztosít egy fő gondnoki munkakört a sportcentrum részére (tulajdonos értékeinek gondosabb megóvása érdekében).
Az Önkormányzat jelképes támogatási összeggel járul hozzá az utánpótlás nevelés támogatásához, amely utófinanszírozott keretekkel bír. 
Az Önkormányzat  a büfé havi bérleti díját a sportkomplexum fejlesztésére és fenntartására fordítja utófinanszírozott keretek alapján  PUFC-on keresztül.
Az Önkormányzat a szerződés időtartamára átengedi a pályabérleti jogokból származó bevételeket a PUFC részére.
A PUFC biztosítja a létesítmény folyamatos fejlesztését.
A PUFC biztosítja a létesítmény karbantartási és javítási munkáinak elvégzését.
A PUFC fizeti a Létesítmény használatából származó közmű díjakat.

A PUFC versenyezteti U7, U9, U11, U13, U15, U17, U19 korosztályokat.
A PUFC vállalja a versenyeztetett korosztályok mellett hobby, egyben a tömegsport korcsoportok beindítását edzői felügyelettel.

VI. Az esettanulmány mellékletei:

1. A gyep ápolása 1 (Dr. Szalai Zita)

2. A gyep Ápolása 2 (Dr. Szalai Zita)

3. MLSZ infrastruktúra szabályzata (Labdarúgó létesítmények, pálya)

4. Pályafenntartás éves költségei (2010. évi egységárak szerint) 

5. Fényképek
VII. Végszóként megemlítenénk:

Egyesületünk megítélését növeli az is, hogy egy olyan nemzetközi tornát tudunk megszervezni idén (2012) augusztusban, amin jó kapcsolatainknak köszönhetően a Bundesliga I. osztályú Hoffenheim mellett az MTK és a Puskás Akadémia utánpótlás csapatai is részt vesznek. 

Sikeres megrendezése egy ilyen rangos események nem csak az egyesület hanem a mi városunk jó hírnevét is növelhetné.
Készült: 2012. 01. 30. napján

Az esettanulmányt a PUFC elnökségei tagjai, utánpótlás csapatainkban szereplő játékosaink szülei közül jóváhagyólag aláírták:

